Viac ako 15-tisíc eur rozdelila Nadácia PSK pre podporu rodiny medzi 19 žiadateľov zo siedmich okresov Prešovského kraja.
Správna Rada Nadácie PSK pre podporu rodiny rozdeľovala financie pre rodiny v núdzi poslednýkrát v tomto roku. Na svojom 10. zasadnutí v stredu 8. decembra schválila pridelenie peňažnej pomoci 19 žiadateľom. Celkovo išlo o viac ako 15-tisíc eur.
Podporené rodiny z okresu Poprad, Kežmarok, Stará Ľubovňa, Humenné, Medzilaborce, Prešov a Snina využijú financie najčastejšie na rehabilitačné pobyty, základné životné potreby, ale aj na pohreb, elektroniku bežnej spotreby či zaplatenie školného v špeciálnej škole.
Nadácia PSK pre podporu rodiny rozdelila v tomto roku celkovo viac ako 50-tisíc eur medzi 78 žiadateľov.
Zdroj: PSK